ยอดมงคล ว.แสงเทพ

**ยอดมงคล ว.แสงเทพ** มีชื่อจริงว่า **บุญศิริชัย ไทยเย็น**  เกิดเมื่อวันที่ 24 ธันวาคม พ.ศ. 2533 ที่อำเภอมวกเหล็ก จังหวัดสระบุรี เป็นบุตรชายของนายไพศาล และนางเสนาะ ไทยเย็น 

ยอดมงคล เป็นแชมป์โลกเฉพาะกาลในรุ่นฟลายเวท (112 ปอนด์) ของสมาคมมวยโลก (WBA) ได้แชมป์มาในปลายปี พ.ศ. 2556 จากการเอาชนะน็อกยก 12 โคกิ เอโต  นักมวยชาวญี่ปุ่นผู้ที่ได้ตำแหน่งมาจากการเอาชนะคะแนน คมพยัคฆ์ ป.ประมุข ไปได้ที่ประเทศไทย และป้องกันแชมป์ไว้ได้หนึ่งครั้งอย่างไม่น่าประทับใจ ต่อมา ยอดมงคลมีกำหนดที่จะชกเพื่อตัดสินความเป็นแชมป์โลกตัวจริง กับแชมป์โลกในรุ่นนี้ คือ ฆวน การ์โลส เรเบโก เจ้าของตำแหน่งชาวอาร์เจนตินา ที่ประเทศอาร์เจนตินา แต่ก่อนที่ยอดมงคลและคณะจะออกเดินทางเพียงวันเดียว คือ ในวันที่ 23 ตุลาคม พ.ศ. 2557 ทางเรเบโกได้แจ้งยกเลิกการชกไปอย่างไม่มีกำหนด โดยอ้างว่าเรเบโกบาดเจ็บในการซ้อม  แต่ทางคณะของยอดมงคลเชื่อว่าเรเบโกทำน้ำหนักไม่ได้ เพราะได้เลื่อนการชกเช่นนี้มา 3 ครั้งแล้ว และได้ทำหนังสือร้องเรียนไปทาง WBA เพื่อให้แต่งตั้งยอดมงคลเป็นแชมป์โลกตัวจริงแทน ในที่สุดทาง WBA ก็ได้กำหนดให้ทั้งคู่ชกกันในวันที่ 19 ธันวาคม ปีเดียวกัน (ตรงกับเวลาในประเทศไทยวันที่ 20 ธันวาคม) ผลปรากฏว่ายอดมงคลเป็นฝ่ายแพ้ทีเคโอไปในยกที่ 5 โดยกรรมการยุติการชกจากการที่ถูกหมัดของเรเบโกกระหน่ำใส่ฝ่ายเดียว โดยก่อนหน้านั้นในต้นยกที่ 2 ยอดมงคลเป็นฝ่ายชกเรเบโกลงไปให้กรรมการนับ 8 ได้ก่อน จนกระทั่งในยกที่ 5 ก่อนที่กรรมการจะยุติการชก ยอดมงคลถูกหมัดของเรเบโกตัดลำตัวลงไปให้กรรมการนับ 8 ก่อนด้วย

## เกียรติประวัติ
*แชมป์โลกเฉพาะกาล WBA รุ่นฟลายเวท (2556-2557)
**ชิง, 29 พฤศจิกายน 2556 ชนะทีเคโอ​ ยก 12 โคกิ เอโต () ที่สวนสาธารณะ โผน กิ่งเพชร อำเภอหัวหิน จังหวัดประจวบคีรีขันธ์
**ป้องกันแชมป์ครั้งที่ 1, 4 มีนาคม 2557 ชนะคะแนน (ไม่เอกฉันท์) ทาคูยะ โคงาวะ (ญี่ปุ่น) ที่ทุ่งศรีเมือง จังหวัดอุดรธานี
* แชมป์โลกเยาวชน WBC รุ่นไลท์ฟลายเวท (2553-2556)
** ชิง, 27 สิงหาคม 2553 ชนะน็อค ยก 7 เฮนรี่ เพอร์โนโม่ () ที่ มหาวิทยาลัยอีสาน จ.ขอนแก่น.
** ป้องกันแชมป์ครั้งที่ 1, 26 พฤศจิกายน 2553 ชนะคะแนน ซอฟยัน เอ็ฟฟิดี้ (อินโดนีเซีย) ที่ สนามกีฬากองทัพเรือ (ภูติอนันต์) แขวงบางนาใต้ เขตบางนา กรุงเทพมหานคร
** ป้องกันแชมป์ครั้งที่ 2, 25 กุมภาพันธ์ 2554 ชนะคะแนน ลีโอเนล มาร์กดูรัน () ที่ จ.ราชบุรี
** ป้องกันแชมป์ครั้งที่ 3, 25 มีนาคม 2554 ชนะคะแนน ดอนนี่ มาเบาว์ (ฟิลิปปินส์) ที่ จ.สระบุรี
** ป้องกันแชมป์ครั้งที่ 4, 27 พฤษภาคม 2554 ชนะคะแนน โรลโล โกเลส (ฟิลิปปินส์) ที่ นิฮนมาชิ ซ.สุขุมวิท 26 ถนนสุขุมวิท แขวงคลองตัน เขตคลองเตย กรุงเทพมหานคร
** ป้องกันแชมป์ครั้งที่ 5, 26 สิงหาคม 2554 ชนะน็อค ยก 3 เป็ง เช็ง () ที่ เวทีมวยชั่วคราว หน้าสำนักงานเขตจอมทอง กรุงเทพมหานคร
** ป้องกันแชมป์ครั้งที่ 6, 11 พฤศจิกายน 2554 ชนะน็อค ยก 5 แจ๊ค อามีซา (อินโดนีเซีย) ที่ ศาลาประชาคม อ.ท่าบ่อ จ.หนองคาย
** ป้องกันแชมป์ครั้งที่ 7, 31 พฤษภาคม 2555 ชนะน็อค ยก 6 แจ๊ค อามีซา (อินโดนีเซีย) ที่ หน้าศาลากลางจังหวัดชลบุรี
** ป้องกันแชมป์ครั้งที่ 8, 5 กันยายน 2555 ชนะน็อค ยก 4 อาชีฟ ข่าน () ที่ เวทีมวยชั่วคราว โรงเรียนบางกะปิ แขวงคลองจั่น เขตบางกะปิ กรุงเทพมหานคร
** ป้องกันแชมป์ครั้งที่ 9, 12 พฤศจิกายน 2555 ชนะน็อค ยก 6 แซมมี่ แฮกเลอร์ (อินโดนีเซีย) ที่ หน้าศาลากลางจังหวัดสระบุรี
** ป้องกันแชมป์ครั้งที่ 10, 25 มกราคม 2556 ชนะน็อค ยก 7 คริสตัน โอมาเยาว์ (ฟิลิปปินส์) ที่ วัดบ้านน้ำเที่ยง อ.กันทรวิชัย จ.มหาสารคาม
** ป้องกันแชมป์ครั้งที่ 11, 26 เมษายน 2556 ชนะน็อค ยก 5 เจอร์รี่ โทม็อคดัน (ฟิลิปปินส์) ที่ หน้าศาลากลางจังหวัดขอนแก่น
** ป้องกันแชมป์ครั้งที่ 12, 28 มิถุนายน 2556 ชนะคะแนน เจสัน ลูซาลิโต้ (ฟิลิปปินส์) ที่ หน้าศาลากลางจังหวัดสมุทรสงคราม
** ป้องกันแชมป์ครั้งที่ 13, 27 กันยายน 2556 ชนะคะแนน อนันต์ (อินเดีย) ที่ เวทีมวยชั่วคราว หน้าสำนักงานเขตจอมทอง กรุงเทพมหานคร
* แชมป์ WBA ASIA รุ่นฟลายเวท
** ชิง, 24 เมษายน 2558 ชนะน็อคยกที่ 4 โจเฟอร์ มารายัน (ฟิลิปปินส์) ที่ โรงแรมสยามพาราไดซ์ เอ็นเตอร์เทนเมนท์ เซ็นเตอร์ ซอยงามวงศ์วาน 51 ถนนงามวงศ์วาน แขวงลาดยาว เขตจตุจักร กทม.
** ป้องกันแชมป์ครั้งที่ 1, 8 ตุลาคม 2558 ชนะน็อคยกที่ 3 อีโด้ อังโกโร่ (อินโดนีเซีย) ที่ โรงแรมสยามพาราไดซ์ เอ็นเตอร์เทนเมนท์ เซ็นเตอร์ ซอยงามวงศ์วาน 51 ถนนงามวงศ์วาน แขวงลาดยาว เขตจตุจักร กรุงเทพมหานคร
** ป้องกันแชมป์ครั้งที่ 2, 27 พฤศจิกายน 2558 ชนะน็อคยกที่ 5 อีวาน เคย์ (อินโดนีเซีย) ที่ หน้าศาลากลางจังหวัดสระบุรี
** ป้องกันแชมป์ครั้งที่ 3, 25 มีนาคม 2559 ชนะน็อคยกที่ 8 แซมมี่ แฮคเลอร์ (อินโดนีเซีย) ที่ ศูนย์การค้าตลาดโชคชัย 4 แขวงสะพานสอง เขตวังทองหลาง แขวงลาดพร้าว เขตลาดพร้าว กรุงเทพมหานคร
** ป้องกันแชมป์ครั้งที่ 4, 24 มิถุนายน 2559 ชนะน็อคยกที่ 4 อิชาล โทบิด้า (อินโดนีเซีย) ที่ อาคารยิมเนเซี่ยม สนามกีฬาจังหวัดพัทลุง
** ป้องกันแชมป์ครั้งที่ 5, 30 กันยายน 2559 ชนะRTDยกที่ 9 โดมิ เนโนเคบา (อินโดนีเซีย) ที่ ศูนย์การค้าอยุธยาซิตี้พาร์ค ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา
** ป้องกันแชมป์ครั้งที่ 6, 27 มกราคม 2560 ชนะคะแนน จอห์น เรย์ เลาซ่า (ฟิลิปปินส์) ที่ สนามกีฬาองค์การบริหารส่วนจังหวัดแพร่ ตำบลในเวียง อำเภอเมืองแพร่ จังหวัดแพร่
* แชมป์ OPBF Silver รุ่นซูเปอร์ฟลายเวท 115 ปอนด์
** ชิงแชมป์, 19 กรกฎาคม 2562 ชนะคะแนน มาทิโอ้ แฮนดิก (ฟิลิปปินส์) ที่ ลานอเนกประสงค์ วิทยาลัยอาชีวะศึกษา เจริญพัฒนาบริหารธุรกิจ เขตคลองสามวา กรุงเทพมหานคร
* แชมป์สหพันธ์มวยแห่งเอเชีย ABF รุ่นซูเปอร์ฟลายเวท 115 ปอนด์
** ชิงแชมป์, 8 มีนาคม 2565 ชนะคะแนน สามารถเล็ก จีเอ็นจีบ็อกซิ่งยิมส์ ที่ สนามมวยนานาชาติรังสิต ตำบลประชาธิปัตย์ อำเภอธัญบุรี จังหวัดปทุมธานี
**ป้องกันแชมป์ครั้งที่ 1, 7 กันยายน 2565 ชนะคะแนน สามารถเล็ก จีเอ็นจีบ็อกซิ่งยิมส์ ที่เวทีมวยชั่วคราว วิทยาลัยเทคนิคมวกเหล็ก อำเภอมวกเหล็กจังหวัดสระบุรี
* เคยชิงแชมป์ต่อไปนี้แต่ไม่สำเร็จ
**ชิงแชมป์โลก WBA รุ่นฟลายเวท, 19 ธันวาคม 2557 แพ้ทีเคโอ ยก 5 ฆวน การ์โลส เรเบโก () ที่เมืองซานมาร์ติน รัฐเมนโดซา ประเทศอาร์เจนตินา
**ชิงแชมป์โลก WBA รุ่นฟลายเวท, 17 มิถุนายน​ 2561 แพ้ทีเคโอ ยก 10 อาเตม ดาลาคิยัน () ที่ ศูนย์จัดแสดงนิทรรศการ​ปาโกวี เคียฟ ประเทศยูเครน

## ชื่ออื่น
* ยอดมงคล ซีพีเฟรชมาร์ท 

## อ้างอิง

## แหล่งข้อมูลอื่น
* สถิติการชก 

หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:แชมป์โลกเยาวชน
หมวดหมู่:แชมป์โลก WBC
หมวดหมู่:แชมป์ PABA
หมวดหมู่:บุคคลจากอำเภอมวกเหล็ก